कोतवाली अकेला थाना नहीं, जहां के मालखाने में नकली नोट मिले हैं. इसके अलावा शेरगढ़ थाने में 10 हजार के नकली नोट मिले हैं. इन नोटों को भी बैंक ने जमा करने से इनकार कर दिया था. इसी तरह से सुभाषनगर में जुआ के एक केस में 1 हजार का नोट नकली निकला था. जबकि पुलिसकर्मी इस नोट की पहचान ही नहीं कर पाए थे. लेकिन बैंक में जमा करते वक्त मशीन ने नकली नोट पकड़ लिया. इन थानों के अलावा भी कई थानों के मालखानों में रखे कई नोट नकली निकले हैं. कई पुलिसकर्मियों ने इस बारे में अधिकारियों को बता दिया है तो कई ने अपनी जेब से रुपए जमा कर दिए.